[ca] El present Treball Fi de Màster (TFM) té com a objectiu principal mostrar la importància de les Habilitats Socials en la prevenció dels conflictes escolars a l'aula. Les Habilitats Socials són una eina indispensable per aconseguir l'èxit personal en tots els aspectes de la vida, ja que els éssers humans som socials per naturalesa i passem gran part del temps en interacció amb altres persones. Però, com a conseqüència d'aquestes interaccions sorgeixen conflictes que hem de ser capaços de resoldre de manera pacífica. La convivència i l'educació per a la prevenció de conflictes són dues qüestions prioritàries per al conjunt de la ciutadania. Les dues constitueixen la base de la prosperitat en qualsevol societat des d'àmbits molt diferents, de manera que una bona convivència és una condició imprescindible perquè hi haja una satisfacció ciutadana, l'equilibri social i la projecció de futur. Els centres docents són un reflex de la societat i funcionen com a micro-societats en què la consecució d'un bon clima de convivència es construeix com un element de primer ordre. Per això, des dels centres educatius s'ha de treballar per garantir un entorn de relacions socials saludables i enriquidores. En aquest TFM, en primer lloc, s'ha realitzat una àmplia investigació bibliogràfica sobre el terme de conflicte escolar, els seus respectius elements i els tipus de conflictes que més apareixen en l'àmbit educatiu. En segon lloc, s'ha estudiat i analitzat considerablement el concepte d'Habilitats Socials, els tipus i l'adquisició d'aquestes capacitats. Posteriorment, s'ha plantejat una Proposta Educativa de Intervenció, dirigida a l'alumnat de 2n de Primària, en la qual es proposa un total de dotze sessions on s'aborden Habilitats Socials com les capacitats emocionals, l'empatia, l'assertivitat, l'autoconcepte, l'autoestima i les habilitats alternatives a l'agressió.

[en] The main purpose of this Final Master's Project (TFM) is to show the importance of Social Skills for preventing school conflicts in the classroom. As human being are social by nature and they spend much of their time interacting with other people, social skills are an essential tool to achieve personal success in all aspects of life. Conflicts arise as a consequence of these interactions and we must be able to solve them peacefully. Coexistence and education for conflict prevention are two priority issues for citizens. Both of them constitute the basis of prosperity in any society from different fields, in which the good coexistence is an essential condition for citizen satisfaction, social balance and future projection. Educational centers are a reflection of society and they work as micro-societies where the achievement of a good climate of coexistence is built as a crucial element. For this reason, the educational centers must work to guarantee an environment of healthy and enriching social relationships. In the first part of this TFM, it has been carried out an extensive bibliographic research about school conflicts, its elements and the most common conflicts in the educational area. Secondly, it has been studied and analyzed considerably the concept of social skill, its types and the acquisition of these abilities. Subsequently, an Educational Intervention Proposal has been proposed to the 2 nd Primary students twelve sessions have been proposed to work on different social skills such as emotional abilities, empathy, assertiveness, self-concept and alternative skills to aggression.